《次韵过醴陵驿》
宋代·释德洪

解鞍成小寝，部曲营夜炊。此生一寄耳，梦幻相拘縻。

风餐杂舍者，水宿依江湄。何时步八塼，压犀帘幕垂。

三湘在图画，开屏供卧披。公宜宿玉堂，明甚无可疑。

今复聊尔耳，閒作虎头痴。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。